I forrige episode så vi hvordan renessansen endret Europa
fra en stor mengde søle og pastinakker til et fornemt feriested fullt av malerier,
og hvordan denne oppvåkningen førte til en rekke folkelige oppstandelser
som grisebanket systemet.
Men revolusjonene hadde så vidt begynt.
Menneskeheten skulle ta enda et skritt frem ved å temme metall og elektrisitet.
Fremskritt ville innlede en ny æra med bekvemmeligheter og underholdning,
men også true eksistensen til alt liv på jorden.
Så det gikk noenlunde opp i opp.
Denne uken er det maskinenes fremkomst her på jorden,
og også her i Cunk on Earth.
I flere hundre år har alt i naturen, fra folk til kyr, blitt drevet av dette:
frisk luft.
Hvis ikke du har hørt om luft, så er det en usynlig gassblanding så vanedannende
at vi får dødelige abstinenser få minutter etter vi slipper opp for den.
Denne avhengigheten gjorde luftens rival, vann, sjalu.
Vann måtte ta seg sammen.
Det måtte bli mer uunnværlig for oss, dets naturlige herrer.
Det merket varmen, som gjorde det til noe nyttig:
damp.
Damp kunne brukes til å drive alle slags maskiner.
Og ingen steder gikk mer dampamok enn USA,
der det ville endre landet for alltid.
For å forstå hvorfor må vi dessverre kikke på et kart.
I begynnelsen holdt kolonister seg til kanten av Amerika
og etterlot midten urørt, som en frossen terte i en mikrobølgeovn.
Men datidens amerikanere var ikke de ydmyke, beskjedne folka
som de fortsatt ikke er i dag.
De trodde på noe ved navn Manifest Destiny:
Troen på at all jorden tilhørte dem, og at Gud ville de skulle dra vestover
for å ta den tilbake fra indianerne, som Gud hadde plassert der ved en feil.
Hva er Manifest Destiny?
Det er en ideologi som fantes i USA på 1840- og 1850-tallet,
om at USA hadde en gudgitt rett til å overta resten av kontinentet
og spre dets verdier og dyder fra kyst til kyst.
-Så det var Guds plan? -Det var tanken.
Gjør ikke det dere til Guds slaver?
Folk på den tiden ville nok si at de var Guds misjonærer på jorden.
Så de følte at de frivillig gjennomførte politikken hans fremfor å bli tvunget.
Men dere er i hvert fall Guds lakeier.
Men det å manifestere skjebnen sin var farlig.
Man måtte krysse farlig landskap i en vaklevoren vogn
på randen av sult, eller mens man dreit seg i hjel av dysenteri,
ble bitt av slanger eller slaktet av apacher.
Det var nesten som om ikke Gud ville det allikevel.
Men oppfinnelsen av damptoget endret alt det.
Damptoget lo i vognens ansikt. Ikke bokstavelig talt, dette er ingen barnebok.
Amerikanerne slapp dampmotorene ut i naturen,
og de skapte ruter over landet og endret maktbalansen.
Nå kunne kamper med indianere foregå i høy hastighet
og med en tilhørende buffévogn.
Takket være jernbanene ble små byer dannet over hele Vesten.
Det var harde, lovløse steder
der rettferdighet ble håndhevet med pistol,
og cowboyer gjorde alt for å beskytte kyrne og guttene sine.
Kan du fortelle oss hva dette er?
Dette er Colt Single Action Army-revolveren, Colt 45.
Man lader den her, og så skal hanen tilbake etter hvert skudd.
Kunne den bare drepe folk i gamle dager,
eller kan den også drepe moderne folk?
Den kan dessverre garantert drepe moderne folk.
Den ser så gammel ut, nesten som et urverk, hva?
Kommer kulene ut langsomt? Kunne man løpe fra kulen?
Det kunne man så absolutt ikke. Men den ligner på et urverk, ja.
Den er som en urmekanisme med en sylinder.
-Syl-ender? -Sylinder.
Hvor kommer kulene ut? Kommer de ut av røret?
Ja, det er løpet.
Kan jeg holde den opp og se ned i det, eller vil den skyte meg i øyet da?
-Det er uglesett. -Ville det gjøre vondt å bli skutt i øyet?
Øyet er bare en pose med vann, hva?
Det sprekker nok bare og svir litt, men man vil kunne fortsette som før.
Det er nok ingen gode steder å bli skutt.
Hvorfor føler menneskeheten behov for å oppfinne drapsmaskiner som denne?
Og kan du gi et kort svar, som en lydsnutt?
Det er vel fordi vi er mennesker?
Det ser ut til å ligge i vår natur å kjempe for ressurser.
-Mot andre mennesker. -Ja.
-Vi klarer ikke å unngå det. -Jeg syns vi er splitter pine gale.
Skytevåpen spilte en viktig rolle i å forme USA, og også i å drepe folk.
Selv nå er bruken av dem en integrert del av deres identitet.
Hvorfor har amerikanere rett til å drepe med pistol?
Det har de ikke. Drap er ulovlig i USA, men de har rett til å eie våpen.
-De har rett til å besitte våpen. -Korrekt.
-Men man kan ikke sitte på våpen. -Jo.
Kan man det? Men det gjør vel vondt.
Jeg er ingen biolog, men det vil nok gjøre vondt, ja.
Med sine cowboyer, skytevåpen og damptogturer
ble USA kjent som de fries land, noe som må ha overrasket alle slavene.
Den barbariske praksisen med slaveri var stadig utbredt i USA,
særlig i sørstatene.
Men etter å ha tenkt grundig på saken
innså folk i nordstatene noe skrekkelig:
Inni hver slave fantes det et ekte menneske.
Nord spurte sør hva slags USA de ville leve i,
et hvor hvite snyltet på andre raser og behandlet dem som mindreverdige,
eller et hvor de lot som de ikke gjorde det.
Krangelen førte til borgerkrig,
og USA var nesten like polarisert som det er i dag.
Borgerkrigen rev USA fra hverandre, hva? Bror kjempet mot bror.
Ble noen så forvirret at de kjempet mot seg selv?
Det tror jeg ikke.
Det kan ha vært opphetede diskusjoner inni individer om
hvilken side man skulle slutte seg til, hvis det er det du mener.
Hvorfor sier folk at det var den første moderne krigen,
når man kan se tydelig på fotografiene at det er lenge siden?
Interessant at du nevner dem,
for det er den første krigen hvor fotografi virkelig spilte en rolle.
Fotografier var en del av konflikten, og de dokumenterte volden.
Det må ha vært ganske spennende å gå i fotobutikken etterpå
for å se hvilke som hadde blitt gode og dårlige.
Efter fire lange år med krigsrelatert vold
havnet nord på toppen, som jo nord er allerede.
Det var en seier for den ubestridte kongen av nord: Abraham Lincoln.
Hvem var Abraham Lincoln,
og hvorfor hadde han alle de rare tatoveringene på magen?
Jeg aner ikke hva du mener med tatoveringer,
men han anses nok som USAs beste president.
Han hadde visstnok en snømann og rødstrupe tatovert på magen,
og rødstrupen hadde mustasje.
Jeg aner ikke hva du snakker om.
Nå som Lincoln var president, ble slaveriet endelig avskaffet
og erstattet med simple rasefordommer.
Men Abraham Lincolns historie fikk ingen lykkelig slutt.
Fem dager etter at nord vant, led han en fryktelig skjebne:
Han ble tvunget til å gå i teateret.
En vennlig snikmorder endte lidelsene hans,
men dessverre først i tredje akt.
Abraham Lincoln ble skutt i teaterbåsen.
Hvor er det på kroppen?
Du sikter til det fysiske stedet han var da han ble skutt,
som var presidentbåsen i Ford's Theater i Washington.
Og hvorfor ble han skutt? Fordi han ikke ville ta av seg hatten?
Det er irriterende å ha noen med hatt foran seg når man er på teater.
Han satt i presidentbåsen, så det var ingen bak ham.
Men han ble skutt av John Wilkes Booth, som kjempet for sørstatene.
Hvordan påvirket et skudd i hodet Lincolns evne til å lede?
Det gjorde ende på den, for han døde 12 timer senere.
-Så han kunne ikke fortsette. -Nei, ikke som lik, dessverre.
Lincolns lys hadde kanskje blitt slukket, men USAs lys skulle gjøre det motsatte.
Amerikanerne hadde lekt med elektrisitet
siden Benjamin Franklin satte en nøkkel på en dragesnor
for å låse opp lyn fra himmelen.
I 1878 fant Thomas Edison ut hvordan man kunne bruke den kraften
til å lage noe forbløffende.
Det er vanskelig å se for seg en verden der Edison ikke oppfant lyspæren,
og selv om man så for seg det, ville det være for mørkt til å se.
Hvordan så folk på dagtid før Edison oppfant lys?
Lys kommer fra solen, så folk kunne se på dagtid takket være solen.
De skulle bruke lyspæren om natten da det ikke var sol, og man ikke kunne se.
Så hva brukte folk før lyspærer?
De brukte stearinlys eller olje.
Så vi hadde dagslys om dagen og stearinlys om natten.
Ja.
Så vi trengte ikke lyspærer. Livsverket hans var meningsløst.
En annen av Edisons utrolige oppfinnelser var fonografen.
FORSKER
-Kan du få den til å slutte? -Ja, selvfølgelig.
Det er utrolig, hva? Vi er her nå, men stemmen kommer fra flere år tilbake.
Hvis jeg snakker inn i denne trompeten,
kan jeg spørre personen om hvordan det er der vedkommende er?
Nei, for opptaket ble laget for over hundre år siden.
Men det er en fonograf. Fungerer den ikke som en telefon?
Fonograf betyr "lydskrift" på gresk.
Det betyr ikke telefon.
Så de kan høre oss, men ikke svare.
Nei, de kan ikke høre oss. Vi hører dem. Vi hører på opptaket deres.
De kan ikke høre oss eller svare oss.
-Nei, det kan de ikke. -Så hva er vitsen med den?
At vi kan høre musikk, stemmer og lyder.
Kan den ta opp lyder som ikke har funnet sted ennå?
Nei.
Hva med lyder som skjedde tidligere?
Hvis lydene ble tatt opp på det tidspunktet.
Den kan ikke fange opp noe fra fortiden.
Den virker ganske begrenset, syns jeg.
Takket være Edisons pornograf
kunne klassisk musikk nå kjede millioner av publikummere.
Man spiller klassisk musikk med et orkester.
Hvordan spiller man på et orkester? Blåser man i det?
Eller er det et av de der man gnir en pinne mot strengene?
Orkesteret er ikke et bestemt instrument.
Nemlig.
Et orkester er en samling av mange forskjellige typer instrumenter.
-Akkurat. Mer enn ett instrument. -Ja.
Så man må bruke begge hender og munnen til å spille på et orkester.
Altså, dirigenten trenger alle de tingene,
men selve orkesteret er en enhet som består av mange forskjellige instrumenter.
Så man kunne ikke gi et helt orkester en blås?
Takket være Edison var lysets og lydens verden slått til underkastelse,
men en annen grense forble fortsatt ubeseiret:
himmelens verden.
Folk prøvde i årevis å bygge flyvemaskiner,
men de fleste tidlige pionerer kom sjelden lenger
enn deres første eksperimentelle dødsfall.
Men det endret seg da brødrene Orville og Wilbur Wright
utførte den første vellykkede lovlige utfordringen av tyngdeloven.
Hvor lang var første flyvning?
Den dagen da brødrene Wright gjennomførte flere flyvninger,
var de ofte bare på rundt hundre meter.
Den avstanden kunne de bare ha gått.
Ja, men det var ikke poenget.
Når var første flyvning som var lang nok til å kreve toalett?
Da kommersielle flyvninger ble utviklet, ble distansene lengre,
og da trengte passasjerene bekvemmeligheter som toalett.
Det må ha vært en første gang noen innså at et fly trengte toalett.
Det er mer imponerende enn brødrene Wright.
Det har jeg aldri ansett som en særlig dramatisk eller spennende utvikling.
Hvorfor har ikke sykler toalett?
Så slipper man å gå av.
Kanskje jeg bør ta patent på ideen.
Selv uten toalett skulle brødrene Wrights historiske flyvning
endre transport for alltid på måter som fortsatt ikke er fullt forstått.
Brødrene Wright foretok første ordentlige flyvning for over hundre år siden.
Hvorfor er vi fortsatt ikke nærmere å forstå hvordan fly fungerer?
Men det er vi. Vi vet hvordan de fungerer.
Men hvordan fungerer de egentlig?
Vi har matematiske ligninger
som beskriver måten luften beveger seg over flyets vinger.
Kan du forklare hvordan de fungerer uten å ty til vitenskap?
Det er vanskelig ikke å forklare vitenskapen bak,
men på grunn av vingenes form
er kraften oppad sterkere enn kraften nedad. Det dytter flyet opp i luften.
Det er din teori. Vil du høre min?
-Ok. -Jeg tror de flyr på tro.
Det er bare fordi vi tror de kan fly at de gjør det.
Så mediene må holde maska, ellers begynner de å falle ned.
Det samme med Wi-Fi. Det kan umulig være ekte.
Vi må bare spille med, ellers går alt i stå.
Himmelen hadde blitt temmet. Nå sto veien for tur.
Det er vanskelig å si hvem som oppfant den første bilen,
for så mange mennesker prøvde at Wikipedia-siden er for lang til å lese.
Heldigvis gjør det ingenting,
for når alt kommer til alt, har bare én mann blitt synonym med biler.
Mannen som lagde den første bestselgende bilen,
og han het Henry Model-T Ford.
Og ved en utrolig tilfeldighet het bilen hans det samme.
Med sin firesylindrede 2,9 liters-motor
som pumpet ut 20 hestekrefter og hadde en toppfart på 70 km/t,
var Model T Ford en elendig bil.
Enda dårligere enn bilen moren din kjører.
Man kan ikke plugge inn telefonen. Den har ikke GPS eller musikksystem.
Den har ikke engang koppholder.
Allikevel var den marginalt bedre enn en hest,
for den sparket en ikke i hodet om man gikk bak den.
Og i motsetning til tog havnet man neppe ved siden av en psykopat.
Med mindre man plukket opp en haiker med skrutrekker i lomma.
Men Henry Model-T Fords største genistrek var ikke selve bilen hans,
men måten den ble laget på.
Fremfor å ansette én person til å langsomt lage en hel bil på egen hånd
ansatte Ford mange folk til å lage en liten del av bilen hver
om og om igjen,
noe som revolusjonerte kjedsomhet på jobb og livets meningsløshet.
Masseproduksjon krevde en stor folkemasse som arbeidsstyrke.
Millioner strømte til USA for å satse på den amerikanske drøm.
Behovet for større fartøy førte til oppfinnelsen av Titan 1C,
verdens første engangsubåt.
I årevis hadde mennesket stirret på havet i lengsel etter å synke som en stein,
og Titan 1C skulle gjøre den drømmen til virkelighet.
Det var en kjempesuksess.
På sin jomfrutur seilte Titan 1C rett fra Southampton til havets bunn,
der de modige oppdagelsesreisende kunne nyte luksus
i de få øyeblikkene det tok dem å oppdage
at atmosfæren på havbunnen ikke kunne pustes inn.
Etter å ha erobret lys, lyd, himmelen, veien og havbunnen
skulle menneskeheten til å oppdage noe den aldri hadde hørt om før,
ved hjelp av en kvinnelig forsker og kvinne, "Mary Curry",
strålingens forfaderkvinne.
Hvordan innså Marie Curie
at hun hadde oppdaget radioaktivitet hvis den er usynlig?
Marie Curie oppfant ordet radioaktivitet.
Radioaktivitet er når et stoff som radium, polonium eller plutonium
avgir mye energi og går i oppløsning på naturlig vis.
Så det er virkelig selv om det er usynlig.
Ja, mange virkelige ting er usynlige.
Så det er som chakraer og energifelt,
slik man har på innersiden av ansiktet, som forbinder en til ens stjernetegn
og påvirker ens måte å fordøye gluten på. De finnes også, hva?
-Det tror jeg ikke. -Jeg tror de finnes.
Min tante Carol justerer folks chakraer. Hun tar 80 pund i timen.
Hvis hun tjener så mye penger,
kan det vel ikke være tøv?
Tragisk nok ble Curies nysgjerrighet fatal.
Langtidseksponering for stråling anses for å ha bidratt til hennes død.
Det virker ikke rettferdig at når en mannlig forsker som Bruce Banner
blir utsatt for gammastråling,
så blir han en superhelt.
Han får sin egen tegneserie og filmfranchise.
Marie Curie bare dør. Han fikk lov til å være Hulken.
Det er vel ikke rettferdig? Er det patriarkatets skyld?
Og hva er egentlig et patriarkat?
Samtidig jobbet andre, mindre kvinnelige forskere på sine egne teorier.
Fysiker og profesjonell tungemodell, Albert Einstein,
kom med sin relativitetsteori, E er lik MC2, som fortsatt ingen forstår.
Jeg nevner den bare fordi den senere viser seg å være viktig.
Einstein mente at ingenting er raskere enn lysets hastighet,
men skygger går raskere enn lyset.
Hvis jeg skinner et lys fra en lommelykt mot den veggen,
men jeg holder lommelykten bak hodet, kommer skyggen min dit før lyset.
Hvordan ville Einstein ha forklart det?
Han ville sagt det skjer så fort at man ikke kan se det ordentlig.
Han har alltid et svar, hva?
Det 20. århundret fikk en forrykende start.
Vitenskapen dreit ut innovasjoner så fort at vi knapt rekker å klippe dem sammen.
Men noen av oppfinnelsene hadde en mørk side
som kunne brukes til å drepe folk, og ikke på en god måte.
Første verdenskrig var kjent som "krigen som skulle ende alle kriger",
selv om noen historikere hevder den ikke gjorde det.
Det var første høyteknologiske krig
med flyvemaskiner, maskingevær og stridsvogner,
som reiste seg for å bekjempe menneskene som hadde skapt dem.
Selv om de var uten tro, ideologi, hjerte eller sjel,
seiret drapsmaskinene.
Sluttresultatet var 20 millioner poeng til våpnene og ingen til mennesker.
Når mennesker går i krig, ser det alltid ganske kaotisk ut.
Er det mye roping involvert?
Det er ofte mye roping. Det kan være kommandoer som ropes.
Det kan også være skrikene fra mennesker som dør.
Så man risikerer å få tinnitus hvis man står i nærheten.
Det er leit at vi fortsetter med det.
Jeg prøver ikke å være kontroversiell,
men generelt virker krig å være litt leit.
Det virker som en veldig populær aktivitet for mennesker.
Kanskje det bare ligger i vår natur.
Hva får oss som skapninger til å vende oss mot hverandre,
og kan du holde svaret til én kort setning?
Hvis ikke blir klipperne dritsure.
Frykt, ære og interesser.
-Virkelig? Er det de tre? -I et nøtteskall.
Jeg vet ikke hvem som redigerer dette, men det får duge.
Barbariet under 1. verdenskrig
inspirerte et bredt utvalg av rystende krigsdikt og pasifistisk litteratur,
utgitt flere tiår før den ikke-relaterte belgiske techno-sangen "Pump Up the Jam".
ANDRE KUNSTNERE HVIS NAVN BEGYNNER MED "T", INKLUDERER THE CURE,
THE ISLEY BROTHERS OG THE VELVET UNDERGROUND
DA VIDEOEN FØRSTE GANG BLE SENDT, FRYKTET PUBLIKUM AT DEN VAR EKTE,
OG AT SYLTETØY VILLE BLI PUMPET INN I HJEMMET GJENNOM SKJERMEN
HVIS DU SKAL UT, KAN DU KJØPE EN COLA ZERO OG TWIX TIL MEG?
BEKLAGER, DEN BESKJEDEN VAR MENT FOR ASSISTENTEN
Millioner av unge menn døde under krigen,
men heldigvis hadde menneskeheten oppdaget en ny type mann: kvinnen.
Kvinner hadde alltid eksistert i bakgrunnen av historien,
for det meste brukt som menneskelige kjæledyr for menn,
tolerert for deres magiske evne til å skyte ut ferske mennesker
gjennom forhullene sine.
Men i begynnelsen av det 20. århundret oppdaget samfunnsforskere noe utrolig:
Kvinner kunne gjøre det samme som menn, uten behov for å snakke om det.
De fikk også stemmerett.
Endelig kunne kvinner velge hvilken mann som skulle bestemme.
Kvinner begynte å slippe ut av sine tradisjonelle uniformer
og kledde seg mindre som hjemsøkte møbler og mer som feminine guttunger.
De drakk, røyket og danset i høy fart med en forferdelig bildefrekvens.
Samtidig i Hollywood
var en helt ny form for underholdning i ferd med å bli oppfunnet: film.
I motsetning til bøker trengte man ikke å konsentrere seg eller bruke fantasien.
Alle, selv veldig lave eller dumme folk, kunne hygge seg
ved å bare sette seg ned og stirre på en skjerm, slik dere gjør nå.
De første filmene var dritdårlige, som dere ser.
Men takket være filmer som denne kan vi se hvordan livet var i gamle dager.
Alle bevegde seg veldig fort og falt ofte.
Hvorfor beveger folk i gamle filmer seg så fort?
Er det fordi de er på kamera for første gang og er nervøse,
eller fordi det var en stumfilm,
så de ikke hørte regissøren rope at de skulle senke farten?
Kameraenes bildefrekvens var annerledes da enn den er nå.
Så det er vår skyld.
Vi spiller den av for fort, så skuespillerne må skynde seg
for å få inn hele historien før rulleteksten.
De må ha panikk. Hva om de ikke klarer å holde tritt?
Klipper filmen da til et rom som de ikke er i ennå?
Bare opptak av et tomt rom.
Skuespillerne spiller i normal hastighet.
Det er avspillingens hastighet som får det til å virke som de beveger seg fort.
Kan vi kommunisere med skuespillere i filmen og si at de kan slappe av?
Nei. De er alle døde nå.
Tidlige filmer hadde undertekst,
så folk kunne allikevel se dem med sine telefoner på lydløs.
Men snart fant de også ut hvordan de skulle lage lyder.
Hva var mer tilfredsstillende for deg?
Lesing var endelig overflødig.
Det skrevne ords århundrer lange tyranni var endelig over.
Men alle ideer om at menneskeheten var på vei mot en håpefull ny æra,
skulle snart kastes rett i dass.
Mørke skyer samlet seg over Europa
da en reboot av verdenskrig-franchisen snart skulle bryte ut.
Snart ble verden kastet ut i enda en global krig,
og siden denne krigen gikk på enda fælere maskineri enn forrige,
virket det som blodbadet ville være endeløst.
Så fikk amerikanerne en idé.
Fremfor å kaste tusenvis av små bomber over Japan, som i Tyskland,
kunne de bare kaste én stor bombe.
Ved å bruke Einsteins teorier, som jeg så klokt nevnte tidligere,
startet de Manhattan-prosjektet, drevet av menn med hatter på,
som oppfant noe fryktinngytende:
En atombombe ved navn Little Boy,
det mest kraftfulle og upresist navngitte våpenet noensinne.
Hvor kraftig var Little Boy? La oss si det slik:
Hadde bomben blitt kastet på huset til eksen min, Sean, i Westhoughton,
ville alt fra Chequerbent-rundkjøringen ved A58-avkjørselen
til blomsterhandleren ved Hart Common Golf Club blitt ødelagt.
Den første eksplosjonen ville ha fordampet Sean,
mens det gamle Pac-Man-arkadespillet
han brukte hele bursdagshelgen min på å restaurere,
nesten garantert ville ha blitt uspillbart av den rasende ildstormen som fulgte.
Alt fra Wigan til Bolton ville ha blitt brent opp.
Middlebrook? Borte. Bickershaw? Borte.
Hindley Green? Bare glem det.
Den ubeskrivelige frykten for atombomben avsluttet 2. verdenskrig.
Alle hadde fått nok,
og for andre gang i episoden bestemte folk seg for å aldri krige igjen.
Et løfte som ikke ville bli brutt før hele 52 sekunder inn i femte episode.
Det er betryggende at vi ikke har atomvåpen i dag, hva?
Hva mener du med "vi"?
Britene har atomvåpen og valgte nylig å øke
antallet stridshoder de besitter.
Jo, men de er fulle av løskrutt, hva?
Nei, det er fullt funksjonelle missiler med atomstridshoder.
Mange andre stater har dem.
Trusselen med atomødeleggelse er fortsatt ganske relevant for oss.
-Ok, kan vi snakke om noe litt mer lystig? -Hva som helst.
-Liker du ABBA? -Jeg elsker ABBA.
-Gjør du det? -Ja.
-Hva er din favoritt-ABBA-sang? -"Dancing Queen".
"Dancing Queen", ja.
Den er god, ikke sant?
Neste gang ser vi hvordan en kald krig mellom Østen og Vesten
banet veien for rock and roll, som banet veien for hippier,
som banet veien for Steve Jobs, som banet veien for PC-er og smarttelefoner,
som banet veien for sosiale medier,
som ville bane veien for å omgjøre alle menneskehetens fremskritt så langt.
Sosiale medier har polarisert folk, hva? Akkurat som med bjørnene.
-Hvilke? -De ved polarsirkelen.
Tekst: Rune Kinn Anjum